劉泌 (崇禎舉人)

劉泌，字晉仲，又字樂川，四川隆昌縣人（或言榮昌、富順），明末政治人物。

生平
崇禎九年（1636年）丙子科解元，官南京兵部職方司主事，歴任大理寺卿，崎嶇危難，卒於永昌，祀鄕賢「劉泌，字樂川，四川成都人，崇正丙子解元，劉鼒字及叔四川富順諸生，明季偕隱於此。」。[民國]《甕安縣志》卷十九列傳十寓賢「劉泌，時俊次子，崇禎丙子解元，任南京兵部職方司主事，歷大理寺卿，崎嶇危難，卒於永昌，祀鄕賢」。[乾隆]《榮昌縣志》「劉泌，字晉仲，成都人，丙子解元，避乱隱居餘慶」。[光緒]《餘慶縣志》。

家族
曾祖父天順元年進士劉本「劉均山，邑庠以男本贈按察司副使都察院右僉都御史，又以孫時俊贈刑科給事中尚寶司丞進階問卿太僕寺，妻郭氏贈淑人」。[乾隆]《富順縣志》；祖父劉正禮「劉正禮，以子時俊贈刑科給事中，尙寶司丞，太僕寺卿，以孫泌贈總督廣東等五省都察院右僉都御史，大理寺卿；妻侯氏贈淑人」。[乾隆]《富順縣志》；父萬曆二十六年進士劉時俊、岳父萬曆二十六年進士尹伸、姻伯萬曆二十六年進士顧慥『顧節婦節畧，氏係前明壬戌進士官太僕寺卿顧造孫女，適前明孝廉官長沙府司理何士紳次子庠生何以政爲配……幸顧氏母舅劉泌以職方奉命遵義，遂往依焉，劉泌改巡憲都勻，顧氏攜子亦赴都勻，忽總兵官祁三陞欲刼顧氏於途，氏聞之仗劍待死，幸劉泌遣人迎衛，始得解免，丁亥年有前明司馬楊鼎和素聞顧氏賢而知書，遣媒求娶，媒婦百般誘說，顧氏嚴拒之曰：「楊公名教中人，今國家板蕩，不思激勵人心強欲奪移孀志，豈名教所取乎，未亡人拚死久矣，更無他辭」。鼎和聞而止。己丑年劉寇襲都勻，劉泌攜眷遁走，遇同鄉辜延泰時監都明司，遂以兵圍劉泌及顧氏舟，而遣媒迫說，顧氏料不可脫，手執利刃坐船邊，誓以必死，雖家人不敢近，惟子世振在側，顧氏痛哭曰：「我之暫寄性命於人世者，以有兒在，今遇强暴如此，勢不能復保餘生，以長孤兒」。言畢悲號數絕，舟人皆哭圍，卒亦不忍視，遂漸散去，兼值他兵猝至，劉泌引顧氏棄舟潛迯，僅以身免，從此避居貴州石阡府鄉村，奈兵荒未巳，饑饉頻仍，顧氏摘野蔬拾橡栗以爲日食，夜則燃蘆教子世振孔孟諸書及羲經本㫖』。[嘉慶]《郫縣志》

娶妻尹紉蘭『閨秀尹紉蘭詩十三首。忠介公女適富順劉泌，未幾卒。泌字晉仲，崇禎丙子解元，歷官大理寺卿。按紉蘭詩入名媛詩關選者凡二十六，直流連光景本無關係，但閨閣能詩，亦稱韻事，選存此志，以備採風』。[嘉慶]《宜賓縣志》卷五十三「尹紉蘭，字少君，宜賓人，參政伸女，為丙子觧元劉泌妻，甫歸，年十九，卒，有《斷香集》遺世」。《罪惟錄》卷之二十八；繼配朱懷瓊「尹氏，諱紉蘭，丙子解元劉泌之妻，宜賓縣太叅尹子求之女，歸泌時，與泌妹文玉讀書作詩，其詩骨散神寒音節清䂁，年十九卒，鍾先生惺銘其墓曰「斷香」，紉蘭所作載名媛詩歸；朱氏，劉泌繼妻，蜀藩德陽王郡主諱懷瓊，亦善吟咏，所作與尹氏紉蘭相爲伯仲，並入名媛詩歸，世其珍之」。[乾隆]《富順縣志》。

 参考资料 

Category:隆昌人
Category:崇禎九年丙子科四川鄉試舉人
Category:明朝四川鄉試解元
Category:南京兵部主事
Category:明朝大理寺卿